એક બહેન કાળુભા સાથે વજનની માથાકૂટ કરતાં હતાં. “ભઈલા, જરા નમતું જોખને!” બીજા બહેન વિચારતાં હતાં કે આ પહેલા શાકવાળા રંગલા પાસે કોઈ ઘરાક નથી પણ જો ત્યાંથી રવૈયા રીંગણાં લઉં તો કોથમીર મરચાં ઉપરથી મફત મળશે. પહેલો શાકવાળો વેચવામાં બેપરવા હતો. નક્કી કરેલા ભાવથી જ શાક વેચતો. કાકીને આ બધું જોવાનો સમય નહોતો. ઈન્ગલિશ ક્લાસની બાજુમાં નાસ્તાની દુકાન હતી. ત્યાંથી નાસ્તાઓ લીધા.બીજા ફેરિયા પાસેથી ટુવાલ, સાબુ, વગેરે લેતાં લેતાં કાકી ઘરે પહોંચ્યાં.